વોર્ડ નં.2માં રેસકોર્ષ રીંગ રોડ પર આવકવેરા બિલ્ડીંગ પાછળ વર્ષો જુની બાવળીયાપરા ઝુંપડપટ્ટી આવેલી છે. અહીં 100 જેટલા ઝુંપડામાં વર્ષોથી પરિવારો રહે છે. શહેરની મઘ્યમાં હોવા છતાં આ જમીન રેવન્યુ એટલે કે કલેકટર તંત્રમાં આવતી હોય ત્યાં કોઇ ફેરફાર કે વિકાસ થતાં ન હતાં. છેલ્લે સરકારે આ જગ્યા પીપીપી હેઠળ સ્લમથી મુકત કરી વિકસાવવા , મનપાને આવક થાય તે રીતે પ્રિમીયમમાં લેવા અને ગરીબ પરિવારોને પાકા ફલેટ મળે તેવી યોજનામાં સામેલ કરવા પસંદગી કરી હતી. બાદમાં કલેકટર, મ્યુનિ. કમિશ્નર સહિતના અધિકારીઓની હાજરીમાં મળેલી પીપીપી કમીટીની મીટીંગમાં આ જગ્યા પબ્લીક પ્રાઇવેટ પાર્ટનરશીપમાં લેવા નિર્ણય કરવામાં આવ્યો હતો.